पीएम मोदी ने अपनी सौभाग्य योजना के तहत देश के हर गांव और हर घर में बिजली पहुंचाने की महत्वाकांक्षी रणनीति बनाई थी, लेकिन 12 अक्टूबर 2018 को सौभाग्य योजना के ही आंकड़ों के मुताबिक यूपी, अरुणाचल प्रदेश, नगालैंड और मेघालय के 30 फीसदी तक घरों में बिजली नहीं पहुंची है।केंद्र के ग्रामीण विकास मंत्रालय की एक रिपोर्ट बताती है कि पीएम मोदी का हर गांव तक बिजली पहुंच जाने का दावा गलत है। अभी भी करीब 5 हजार गांव शाम होते ही अंधेरे में घिर जाते हैं। मंत्रालय ने 2018 में 3 लाख 60 हजार गांवों में एक अलग सर्वे कराया। इसमें पता चला कि 14 हजार से ज्यादा गांवों के घरों में बिजली नहीं है।हालत ये है कि देश के सबसे अंतिम गांव मणिपुर के लेसांग को 28 अप्रैल 20187 को ग्रिड से जोड़ने का दावा केंद्र सरकार ने किया था, लेकिन फिलहाल यहां भी बिजली नहीं है।